CELEX: 62016TA0750
Language: hu
Date: 2018-12-14 00:00:00
Title: T-750/16. sz. ügy: A Törvényszék 2018. december 14-i ítélete – FV kontra Tanács („Közszolgálat – Tisztviselők – A személyzeti szabályzat 42c. cikke – A szolgálat érdekében történő szabadságra küldés – Egyenlő bánásmód – Az életkoron alapuló hátrányos megkülönböztetés tilalma – Nyilvánvaló értékelési hiba – Felelősség”)

2019.3.11.   
            
            
               HU
            
            
               Az Európai Unió Hivatalos Lapja
            
            
               C 93/47
            
         
      A Törvényszék 2018. december 14-i ítélete – FV kontra Tanács
      (T-750/16. sz. ügy) (1)
      
      ((„Közszolgálat - Tisztviselők - A személyzeti szabályzat 42c. cikke - A szolgálat érdekében történő szabadságra küldés - Egyenlő bánásmód - Az életkoron alapuló hátrányos megkülönböztetés tilalma - Nyilvánvaló értékelési hiba - Felelősség”))
      (2019/C 93/57)
      Az eljárás nyelve: francia
      
         Felek
      
      
         Felperes: FV (képviselők: L. Levi és A. Tymen, később: L. Levi ügyvédek)
      
         Alperes az Európai Unió Tanácsa (képviselik: M. Bauer és R. Meyer meghatalmazottak)
      
         Az alperest támogató beavatkozók: Európai Parlament (képviselik: A. Troupiotis és J. A. Steele meghatalmazottak), Európai Bizottság (képviselik: G. Berscheid és D. Martin meghatalmazottak)
      
         Az ügy tárgya
      
      Egyrészt a felperest az Európai Unió tisztviselőinek személyzeti szabályzata 42c. cikke alapján a szolgálat érdekében szabadságra küldő, 2015. december 8-i tanácsi határozat megsemmisítése iránt és szükség esetén a felperes által benyújtott panaszt elutasító 2016. július 19-i határozat megsemmisítése iránt, másrészt a felperesnek állítólagosan okozott kár megtérítése iránt az EUMSZ 270. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék az FV szolgálat érdekében történő szabadságra küldéséről szóló, 2015. december 8-i határozatot megsemmisíti.
               
            
                  2)
               
               
                  A Törvényszék a keresetet ezt meghaladó részében elutasítja.
               
            
                  3)
               
               
                  Az Európai Unió Tanácsa maga viseli saját költségeit, valamint az FV részéről felmerült költségeket.
               
            
                  4)
               
               
                  Az Európai Parlament és az Európai Bizottság maga viseli saját költségeit.
               
            
         (1)  HL C 6., 2017.1.9.